Document ID: 32001R0602

Κανονισμός (ΕΚ) αριθ. 602/2001 της Επιτροπής
της 28ης Μαρτίου 2001
για την τροποποίηση του κανονισμού (ΕΚ) αριθ. 1501/95 σχετικά με τους όρους πληρωμής της επιστροφής κατά την εξαγωγή προϊόντων που υπάγονται στους κωδικούς ΣΟ 1001 90, 1101, 1102 και ex 2302
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1666/2000(2), και ιδίως το άρθρο 13,
Εκτιμώντας τα ακόλουθα:
(1) Ο κανονισμός (ΕΚ) αριθ. 800/1999 της Επιτροπής, της 15ης Απριλίου 1999, για τις κοινές λεπτομέρειες εφαρμογής του καθεστώτος των πιστοποιητικών εξαγωγής για τα γεωργικά προϊόντα(3), όπως τροποποιήθηκε τελευταία από τον κανονισμό (ΕΚ) αριθ. 90/2001(4), προβλέπει στο άρθρο 3 ότι το δικαίωμα για επιστροφή γεννάται κατά την εισαγωγή σε μια δεδομένη χώρα όταν το διαφοροποιημένο ποσό επιστροφής εφαρμόζεται για την εν λόγω δεδομένη τρίτη χώρα. Τα άρθρα 14 έως 16 του κανονισμού αυτού προσδιορίζουν τους όρους για την πληρωμή της επιστροφής σε περίπτωση διαφοροποιημένης επιστροφής, κυρίως τα έγγραφα που πρέπει να προσκομίζονται ως απόδειξη αφίξεως στον προορισμό των εμπορευμάτων.
(2) Στην περίπτωση κατά την οποία η επιστροφή κατά την εξαγωγή διαφοροποιείται, το άρθρο 18 παράγραφοι 1 και 2 του κανονισμού (ΕΚ) αριθ. 800/1999 προβλέπουν ότι το μέρος της επιστροφής, που υπολογίζεται κυρίως με βάση το χαμηλότερο ποσό της επιστροφής, πληρώνεται μετά από αίτηση του εξαγωγέα μόλις προσκομίζει την απόδειξη ότι το προϊόν έχει εγκαταλείψει το τελωνειακό έδαφος της Κοινότητας.
(3) Ο κανονισμός (ΕΚ) αριθ. 2851/2000 του Συμβουλίου(5) έχει καθορίσει ορισμένες παραχωρήσεις με τη μορφή κοινοτικών δασμολογικών παραχωρήσεων για ορισμένα γεωργικά προϊόντα και προβλέπει την αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στην ευρωπαϊκή συμφωνία με την Πολωνία. Η κατάργηση των επιστροφών για το μαλακό σίτο, τα άλευρα και τα πίτουρα που εξάγονται προς την Πολωνία συνιστά μια των προβλεπόμενων παραχωρήσεων.
(4) Ο κανονισμός (ΕΚ) αριθ. 1162/95 της Επιτροπής, της 23ης Μαΐου 1995, περί λεπτομερειών εφαρμογής του καθεστώτος των ποστοποιητικών εισαγωγής και εξαγωγής στον τομέα των σιτηρών και του ρυζιού(6), όπως τροποποιήθηκε τελευταία από τον κανονισμό (ΕΚ) αριθ. 409/2001(7), προβλέπει στο άρθρο 7α την υποχρέωση για τον επιχειρηματία να υποβάλλει στις αρμόδιες αρχές, κατά την εισαγωγή στη Πολωνία, ορισμένων προϊόντων που υπάγονται στους κωδικούς ΣΟ 1001 90, 1101, 1102 και ex 2302, πιστοποιημένο αντίγραφο του πιστοποιητικού εξαγωγής αναγράφονται ειδικές ενδείξεις που διασφαλίζουν ότι τα σχετικά προϊόντα δεν έχουν επωφεληθεί επιστροφής κατά την εξαγωγή. Οι πολωνικές αρχές υποχρεούνται να εξακριβώσουν τη τήρηση των διατάξεων του άρθρου 7α του κανονισμού (ΕΚ) αριθ. 1162/95.
(5) Πρέπει να ληφθεί υπόψη αυτό το ειδικό καθεστώς που άρχισε να ισχύει την 1η Μαρτίου 2001, κατά την εφαρμογή των διατάξεων, που προαναφέρθηκαν, του κανονισμού (ΕΚ) αριθ. 800/1999 για να μην επιβαρυνθούν οι εξαγωγείς, κατά τις εμπορικές συναλλαγές τους με τις τρίτες χώρες, με χρηματικές δαπάνες που δεν είναι απαραίτητες. Για το σκοπό αυτό, για τον καθορισμό του χαμηλότερου ποσού της επιστρφής, δεν λαμβάνεται υπόψη ο μη καθορισμός επιστροφής για τον εν λόγω ειδικό προορισμό.
(6) Ο κανονισμός (ΕΚ) αριθ. 1501/95 της Επιτροπής(8), όπως τροποποιήθηκε τελευταία από τον κανονισμό (ΕΚ) αριθ. 2513/98(9), καθορίζει ορισμένες λεπτομέρειες εφαρμογής του κανονισμού (ΕΟΚ) αριθ. 1766/92 όσον αφορά τη χορήγηση επιστροφών κατά την εξαγωγή στον τομέα των σιτηρών. Πρέπει, συνεπώς, να προσαρμοστεί ο κανονισμός αυτός για να προστεθούν σε αυτόν οι απαραίτητες παρεκκλίσεις από τον κανονισμό (ΕΚ) αριθ. 800/1999.
(7) Πρέπει να προβλεφθεί η άμεση έναρξη ισχύος του παρόντος κανονισμού.
(8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΚ) αριθ. 1501/95 προστίθεται το ακόλουθο άρθρο 13α:
"Άρθρο 13α
1. Στην περίπτωση κατά την οποία η διαφοροποίηση της επιστροφής προκύπτει από τον μη καθορισμό επιστροφής για την Πολωνία, και κατά παρέκκλιση από το άρθρο 16 του κανονισμού (ΕΚ) αριθ. 800/1999, δεν απαιτείται η απόδειξη περατώσεως των τελωνειακών διατυπώσεων εισαγωγής για την πληρωμή της επιστροφής για τα προϊόντα που υπάγονται στους κωδικούς ΣΟ 1001 90, 1101, 1102 και ex 2302.
2. Ο μη καθορισμός επιστροφής για τα προϊόντα που υπάγονται στους κωδικούς ΣΟ 1001 90, 1101, 1102 και ex 2302 με προορισμό την Πολωνία δεν λαμβάνεται υπόψη για τον καθορισμό του χαμηλότερου ποσοστού της επιστροφής κατά την έννοια του άρθρου 18 παράγραφος 2 του κανονισμού (ΕΚ) αριθ. 800/1999."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στις διασαφήσεις εξαγωγής που γίνονται αποδεκτές από την 1η Μαρτίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Μαρτίου 2001.

Labels: 3
18
17